Kleopatra (dcéra Borea)

Kleopatra (starogr. Κλεοπάτρα – Kleopatra, ) je v gréckej mytológii dcéra boha severného vetra Borea. 

Jej otec Boreas, boh vetra, sa dlho uchádzal o dcéru aténskeho kráľa Erechthea Óreithyiu,Apollónios Rodský, Argonautica, 1,221.ale jej otec ho stále vyhýbavo odmietal. Nakoniec sa Boreas zmocnil Óreithyie násilím, uniesol ju a usadil v krajine Kikonov. Óreithyia mu potom porodila dvoch synov Kalaida a Zéta a dcéry Chionu a Kleopatru.Apollodoros, Kronika, 3,15,2.

Zatiaľ čo sa jej bratia preslávili hrdinskými činmi, Kleopatra sa stala manželkou tráckeho kráľa Finea a mala s ním dvoch synov Hyginus, Fabulae 19.Pandióna a Pléxippa.Apollodoros, Kronika, 3,15,3. Fineus ju však neskôr vyhnal, znova sa oženil a potom na naliehanie druhej manželky IdaieDiodoros, Bibliotheca historia, 4,43,4. (alebo Eidothey) svojich synov zavrel do podzemného väzenia (podľa inej verzie ich dokonca oslepil a zakopal za živa do zeme).

Keď sa to dozvedeli jej bratia Kalais a Zétes, priplávali k tráckym brehom na lodi Argó,Diodoros, Bibliotheca historia, 4,43,3. ktorá pod velením Iasóna plávala pre zlaté rúno do ďalekej Kolchidy. Na tejto zastávke bratia zistili, že čo sa presne stalo a svojich synovcov oslobodili. Nehodlali ale švagra potrestať, pretože ten len nerozumne podľahol intrigám svojej druhej ženy.

Bohovia však Finea potrestali neutíchajúcim hladom. Kedykoľvek si sadol k jedlu, prileteli hrozné Harpye, napoly ženy, napoly vtáky, jedlo mu zožrali a čo zostalo znečistili svojimi výkalmi. Nakoniec bol Fineus už len kosť a koža. Ale okrídlení bratia Kalais a Zétes mu pomohli, vyleteli do výšky, schovali sa za mrak a keď sa Harpye priblížili, podnikli na ne z hora rýchly útok, Harpye sa následne splašili a odleteli ďaleko na juh až k Plótskym ostrovom. Hnali by ich ešte ďalej, ale bohyňa dúhy Íris ich menom bohov uistila, že Harpye sa už k Fineovi nikdy nevrátia. Ostrovy boli potom premenované na Strofady t. j. Ostrovy návratu a volajú sa tak dodnes.

 Referencie a bibliografia 

 Zdroj 


Kategória:Postavy gréckej mytológie